b'\n_START_ARTICLE_\nPortr\xc3\xa6t af Fr\xc3\xa9d\xc3\xa9ric Chopin og George Sand\n_START_SECTION_\nMotiv\n_START_PARAGRAPH_\nPortr\xc3\xa6t af Fr\xc3\xa9d\xc3\xa9ric Chopin og George Sand er et dobbeltportr\xc3\xa6t af den polske komponist Fr\xc3\xa9d\xc3\xa9ric Chopin (1810-1849) og den franske forfatterinde George Sand (pseudonym for Aurore Dupin) De to var p\xc3\xa5 dav\xc3\xa6rende tidspunkt k\xc3\xa6rester, og begge var n\xc3\xa6re venner med Delacroix. Chopin spiller klaver og Sand sidder lidt til venstre for ham, mens hun lytter til hans klaverspil og syer (hvilket var en af hendes hobbyer).\n_START_SECTION_\nBaggrund\n_START_PARAGRAPH_\nDet er et af kun f\xc3\xa5 portr\xc3\xa6tmalerier af Delacroix, og det forblev i hans atelier indtil hans d\xc3\xb8d. Men derefter blev det sk\xc3\xa5ret op s\xc3\xa5 det endte som to separate portr\xc3\xa6tmalerier. Chopin n\xc3\xa6sten udelukkende hovedet, mens der til Sand var plads ogs\xc3\xa5 til det meste af overkroppen. En stor del af det oprindelige l\xc3\xa6rred gik tabt ved opdelingen. Den oprindelige komposition kendes ikke, men en forberedende skitse viser hvordan han antagelig havde t\xc3\xa6nkt sig det skulle udm\xc3\xb8nte sig. \xc3\x85rsagen til delingen vides ikke, men det antages at den dav\xc3\xa6rende ejer mente at to portr\xc3\xa6tter ville kunne indhente en h\xc3\xb8jere pris end blot et. Portr\xc3\xa6ttet af George Sand (81 \xc3\x97 56 cm), som almindeligvis antages for at v\xc3\xa6re den mest interessante, er udstillet p\xc3\xa5 Ordrupgaard i J\xc3\xa6gersborg Dyrehave nord for K\xc3\xb8benhavn, mens portr\xc3\xa6ttet af Chopin (46 \xc3\x97 38 cm), samt skitsen, befindes sig p\xc3\xa5 Louvre i Paris.'